ועדת הפנים ואיכות הסביבה, כנסת 18, פרוטוקול מספר 267, 2010-10-26 10:00

דוד אזולאי: שלום לכולם, אני פותח את ישיבת ועדת הפנים והגנת הסביבה.

דוד אזולאי: על סדר היום דיון מיוחד במסגרת יום ההצדעה לציון 60 שנה למפעל ערי הפיתוח בהשתתפות סגן ראש הממשלה ושר הפנים אלי ישי, שאמור להיכנס לכאן בכל רגע.

דוד אזולאי: הדיון הוא דיון משודר ולכן אני מבקש לכבות טלפונים ניידים, על מנת לא להפריע למהלך השידור.

דוד אזולאי: אני רוצה גם לקדם בברכה את התלמידים מבית הספר "זמר" שבמשולש, שהגיעו להיות אורחים של ועדת הפנים.

דוד אזולאי: אנחנו מקדמים אותם בברכת ברוכים הבאים.

דוד אזולאי: נקדם בברכה גם את סגן ראש הממשלה, שר הפנים, אלי ישי, שיהיה שותף לדיון שלנו.

דוד אזולאי: בוקר טוב, אדוני.

דוד אזולאי: הנושא שעומד על סדר היום הוא מענקי האיזון בערי הפיתוח, ערי הפיתוח שהוקמו בעקבות גלי העליה בשנו ת 1948 עד 1953.

דוד אזולאי: מדינת ישראל קלטה מאות אלפי עולים חדשים בלמעלה מ-30 ערי פיתוח, רובן ערים חדשות שהוקמו.

דוד אזולאי: במהלך השנים היישובים הללו שגשגו, ובתקופה מסוימת התחילה הגירה שלילית מאותן הערים, לצערנו הרב, בעיקר בשל בעיות של תעסוקה באותם יישובים.

דוד אזולאי: ישנה רשימה גדולה וארוכה.

דוד אזולאי: עיקר ההגירה השלילית התחילה בשנות 2003 עד 2008, פרט לבית שמש, אור יהודה, יקנעם עלית, נתיבות ושלומי- ואתה רואה ששלומי ונתיבות הן שני קצוות שמראים ששם דווקא לא היתה הגירה גבוהה במיוחד ואולי אפילו עליה גדולה של היישובים הללו.

דוד אזולאי: אלה יישובים שאו שמצאו פתרונות תעסוקה, או שהתושבים שם לא היו צריכים להתרחק מכל מיני מקומות.

דוד אזולאי: משכו אוכלוסייה – אם ניקח לדוגמה את בית שמש, מה שקרה בשנים האחרונות כתוצאה מהתייקרות מחירי הדירות בירושלים –המקום הכי אטרקטיבי והכי קרוב לירושלים היה בית שמש, והתוצאה היא שהיום, ברוך השם, בית שמש נחשבת לאחת הערים הגדולות.

דוד אזולאי: אחר כך, בתקופת העליה מחבר העמים הגיעו המון עולים חדשים לעיירות הפיתוח.

דוד אזולאי: העיר שקלטה הכי הרבה עולים חדשים היא נצרת, ששם 48% מכלל התושבים הם עולים חדשים.

דוד אזולאי: נדמה לי שגם במעלות ומגדל העמק -  -

יעקב אדרי: אור עקיבא.

דוד אזולאי: אני מדבר על ערי פיתוח שהן בפריפריה, שם הפריסה של התושבים במשך השנים עשתה את שלה.

דוד אזולאי: יחד עם זה מונחת לפניכם טבלה של מענקי האיזון בערי הפיתוח הללו.

דוד אזולאי: מי שמכיר קצת וסייר במקומות האלה, ויושבים אתנו כאן נצגי השלטון המקומי שוודאי יגיעו את עצמם בנושא הזה -יש מקומות שפשוט – לבקר שם ולא להאמין שהעיירות הללו נקראות "ערי פיתוח" – לדוגמה – כרמיאל, בית שמש, מגדל העמק.

דוד אזולאי: פשוט, היישובים הללו התפתחו ושגשגו.

דוד אזולאי: אבל מה לעשות ובמשך הזמן, כשאנחנו מסתכלים על הטבלה, ואנחנו רואים נתונים שקשה לראות וקשה לעכל – את הירידה הדרסטית במענקי האיזון לכל אורך השנים, החל משנת 2000 עד לשנת 2010, וכל אחד רואה את הנתונים.

דוד אזולאי: אני חושב שזה אחד הדברים שבסופו של יום גורמים לכך שהרשויות לא עומדות בקשיי היום יום.

דוד אזולאי: מענקי האיזון עבורם זה אוויר לנשימה, וכשמקצצים בכל שנה, התוצאה היא שאנחנו מקבלים רשות מקומית עם גירעונות גדולים, לא עומדים בהתחייבויות ואז הם נדרשים לתכנית הבראה.

דוד אזולאי: תכנית הבראה משמעותה פיטורי עובדים והתייעלות, פחות אנשים משלמים ארנונה, ואחר כך זה מעגל שחוזר חלילה, זה תהליך שאנחנו מכירים בהרבה יישובים.

דוד אזולאי: אני חושב שאפשר למנות ערים בודדות שהצליחו לעמוד במעגל הקשה הזה.

דוד אזולאי: לכן, אדוני השר, אנחנו יודעים שבשנה האחרונה נעשו מאמצים רבים להגדיל את מענקי האיזון לעיירות הפיתוח, ואני מדגיש שהדיון היום הוא על עיירות הפיתוח וטוב יעשה אדוני השר אם ימשיך במגמה של הגדלת מענקי האיזון לערי הפיתוח.

דוד אזולאי: מי שמכיר את המקומות האלה – אני חושב שצריך להצדיע לאנשים האלה לא רק בפעם בשנה אלא יום יום על המסירות נפש לגור במקומות האלה, ושצריך להשקיע מאמצים גדולים כדי להגיע למקומות העבודה ומקומות אחרים כדי להחזיק את המקומות האלה.

דוד אזולאי: אני חושב שצריך להצדיע לאנשים האלה ולהגיד להם – כל הכבוד ויישר כוח שאתם עדיין מחזיקים מעמד במקומות האלה.

דוד אזולאי: ולכן התשובה היא לא רק הגדלת מענקי הפיתוח אלא – פיתוח אזורי תעשייה ומציאת תעסוקה לתושבים האלה, על מנת שלא נגיע, חלילה, למצב שאנשים מפנים את המקומות האלה ואז כולנו נכה על חטא ונחפש איך לשקם את ההריסות.

דוד אזולאי: קודם כל נשמע את כבוד שר הפנים וסגן ראש הממשלה.

הפנים אלי ישי: בוקר טוב לכולם.

הפנים אלי ישי: אני רוצה לבקש על הכינוס החשוב הזה.

הפנים אלי ישי: אני הייתי משנה את השם, וכבר ביקשתי אצלי בלשכה, מול ועדת הכספים, לבדוק את זה – לשנות קודם כל, במקום "מענקי איזון" – "תקציבי איזון".

הפנים אלי ישי: זה לא מענק, זה תקציבים שמגיעים בדין, בהתאם לסדרי עדיפויות שהממשלה קובעת והיא צריכה לקבוע.

הפנים אלי ישי: כשאומרים "מענקים" זה נשמע לא טוב, זה כאילו מוסיף עוד איזשהו דימוי שלילי לרשויות המקומיות שבקושי מתמודדות מול הקשיים הרבים שישנם.

הפנים אלי ישי: מכל מקום, דנו במהלך השנה וחצי מיום הקמת הממשלה הנכחית בעשרות דיונים בוועדות השונות, בהצבעות אי אמון ובהצעות לסדר, ועוד – אני אומר בכל פורום שהקיצוץ שנעשה ב-2003-4 בממשלת שרון השניה, עם פורז כשר הפנים, ואז הוא אמר, אני מצטט, שהוא לא לוביסט של ראשי הערים והשלטון המקומי, והוא לא רק תמך בקיצוץ אלא הוא הוביל קיצוץ, נתן במתנה כסף לאוצר, בטענות מטענות שונות.

הפנים אלי ישי: יש חלקים שחשבו שראשי ערים הם מושחתים, בזבזנים וכדומה.

הפנים אלי ישי: מי שמכיר את השלטון המקומי יודע היום היטב שהשלטון המקומי מתייעל ופועל באופן מאד רציני.

הפנים אלי ישי: גם מי שמושחת כמעט ולא מצליח, בגלל מגבלות, וטוב שכך, המגבלות שיש על הסמכויות שיש למשרד הפנים.

הפנים אלי ישי: פעם אמרתי משרד הפנים בעבר היה לו מקל וגזר.

הפנים אלי ישי: פעם היה לו גזר ארוך ומקבל קטן.

הפנים אלי ישי: מה שקרה הוא שהיום המקל הוא ארוך מאד והגזר הוא כמעט בגודל ביס.

הפנים אלי ישי: האפשרויות שראשי ערים יפעלו באופן לא תקין הוא מאד קשה, כי למשרד הפנים יש המון כלים לעקוב ולבחון ומהר מאד כאשר ראש רשות לא מתנהל נכון או לא מעביר תקציב וכדומה  - הוא מוצא את עצמו עם ועדה קרואה.

הפנים אלי ישי: כך שהשלטון המקומי מתנהל היום באמת באופן מאד יעיל.

הפנים אלי ישי: עיריה שלא מתנהלת נכון, לא מתנהלת טוב – אני לא מהסס לפזר אותה.

הפנים אלי ישי: אני אמנם לא שש כמו קודמי בכל חודש לפזר מועצה,  אני נמנע מלעשות את הצעד הפחות דמוקרטי הזה, אבל כשצריך, אני עושה את זה, שיהיה ברור.

הפנים אלי ישי: רשות שלא תתנהל נכון – תפוזר.

הפנים אלי ישי: שאף אחד לא ינצל את הגישה שלי לרעה.

הפנים אלי ישי: מנהל תקין צריך להיות לטובת האזרחים, טובת  השלטון המקומי בכלל.

הפנים אלי ישי: הקיצוצים, כמו שאמרתי, דרמטיים מאד.

הפנים אלי ישי: אני מוכרח לומר, למגינת ליבם אולי של חברים רבים, בפרט שהדיונים הם פוליטיים, מול האופוזיציה - הממשלה הזו, בניגוד לממשלה הקודמת, שאתה, חבר הכנסת בילסקי היית חבר בסיעה שלה, סיעת "קדימה", הממשלה הזו הוסיפה כספי,ב אמת – בהגינותו של שר האוצר שגם הוא בא לקראת,  באופן הרבה יותר משמעותי בהשוואה לשנים שקדמו.

הפנים אלי ישי: כששואלים אותי אם מספיק – אני אומר לא.

הפנים אלי ישי: כששואלים אותי אם חסר – אני אומר : כן.

הפנים אלי ישי: אתם שואלים אותי אם ראשי ערים יכולים לנהל את הרשות בתקציבים הקיימים, התשובה היא – לא.

הפנים אלי ישי: האם ראשי הערים יכולים לתת שירות נכון וטוב לאזרחים?

הפנים אלי ישי: –לא.

הפנים אלי ישי: הרבה מהשירותים נפגעים כתוצאה מכך שהרבה ראשי ערים לא רוצים להגיע לגירעון, לא רוצים להיות בתקציב גירעוני מול משרד הפנים, לא רוצים להגיע למצב של פיזור, וכדומה.

הפנים אלי ישי: הם פוגעים במכוון, בכוונת מכוון, מקצצים בדברים ובשירותים החשובים.

הפנים אלי ישי: צריך לזכור שמשרד הפנים, ראשי ערים, יותר נכון – כשממשלת ישראל מקצצת קיצוצים, זה לא נגמר בזה שהיא מקצצת במשרד הפנים.

הפנים אלי ישי: הפגיעה בראשי הערים לא נגמרת – קיצוץ ברווחה, בבריאות, בחינוך – בסופו של דבר זה נופל על הרשות.

הפנים אלי ישי: ראש הרשות הוא זה שבסופו של דבר הזרוע המבצעת של השלטון המרכזי בכל מה שקשור לניהול העיר – בתחום החינוך, הרווחה, הבריאות, תשתיות, פיתוח.

הפנים אלי ישי: הוא גם שר התחבורה, שר הפנים במקום, שר חינוך, גם שר בריאות, שר הרווחה והכל.

הפנים אלי ישי: לכן ראשי ערים לא יכולים להתמודד עם המצוקה הזו.

הפנים אלי ישי: יש עוד הרבה מה לשפר, הרבה מה לתקן, אבל אני חושב שהסכם של למעלה ממיליארד שקל – מחולק במהלך 2011 ו-2012, כולל כיבוי אש ותכניות הבראה, ושיפוי וכדומה, ועדיין יש עוד כמה דברים שלא נגמרו עם האוצר – אני חושב שזה יפה.

הפנים אלי ישי: לא מספיק, בהשוואה לקיצוצים הדרמטיים מ- 2003 עד ממש לזמן הקמת הממשלה הזו\ פה היו תוספות יחסית בהדרגה טובה בהשוואה לעבר.

הפנים אלי ישי: מכל מקום, המצוקות – יש ראשי ערים שבעבר מצבן היה מאד קשה, הם היו ממש נשענים על שולחן משרדי הממשלה השונים, והיום הן ממש עומדות על הרגליים, בלי סיוע, וגם נטולי מענק.

הפנים אלי ישי: יש שילוב מאמצים.

הפנים אלי ישי: לא רק שלטון מרכזי – זה תלוי גם בשלטון המקומי, תלוי באותו ראש עיר כיצד הוא פועל ועובד, מה הוא מצליח לעשות למען העיר שלו.

הפנים אלי ישי: יש הרבה דוגמאות שראשי ערים עשו מהפכה ממש, בחלק מהמקרים בסיוע של השלטון המרכזי, חלק – פחות, אבל במסגרת סדרי עדיפויות ובמסגרת ניצול התשתיות, הפיתוח, הנדל"ן במקום והתעשייה – הצליחו להוציא יישובים רבים ממעגל האבטלה וכדומה.

הפנים אלי ישי: ההתמודדות של ערי הפיתוח- נגב וגליל בפרט, זה לא רק דרך מענקי איזון.

הפנים אלי ישי: זה חלק חשוב, אי אפשר לזלזל בו, אבל זה לא רק מענקי איזון.

הפנים אלי ישי: ביישובים שכאלה, אם נעשה מכלול של דברים – דיור, למשל- תמ"א 35, שאחד מהעקרונות שלה היו להביא לבניה בפריפריה ובערי פיתוח.

הפנים אלי ישי: אז מה עשו?

הפנים אלי ישי: בהחלטת ממשלה קבעו בעצם שלא בונים באזור המרכז.

הפנים אלי ישי: אז אם לא תהיה בניה באזור המרכז, לא יהיה לאן ללכת, וילכו לנגב ולגליל.

הפנים אלי ישי: רעיון לא רע.

הפנים אלי ישי: זה המקל.

הפנים אלי ישי: אבל הגזר לא היה שם.

הפנים אלי ישי: כשאתה רוצה לתמרץ אנשים ללכת ולגליל, צריך לתת תמריצים כדי שיבואו לשם.

הפנים אלי ישי: אז זה בעצם המאבק שלנו כרגע עם האוצר.

הפנים אלי ישי: על זה גם היתה הפגישה שלי גם אתמול עם ראש הממשלה, וגם בסיעה.

הפנים אלי ישי: על מנת לבצע באמת את המדיניות, ליישב את הנגב והגליל, על מנת לחזק אותם, צריך גם דיור במחירים אטרקטיביים, גם חינוך טוב וגם תעסוקה וכדומה.

הפנים אלי ישי: כשעושים את השילוב הזה אפשר לקחת את הנגב והגליל ולחזק אותם בצורה בלתי רגילה.

הפנים אלי ישי: היום, ארץ ישראל קטנה עם הרכבות והתשתיות – זו בדיחה שמדברים על פריפריה, בכלל.

הפנים אלי ישי: במושגים של מדינות בעולם – עם נסיעות של שעתיים-שלוש ברכבת, פה, מתלא ביב לבאר שבע זה 40-45 דקות.

הפנים אלי ישי: בכלל, כל הנושא של פריפריה בישראל צריך להיעלם תוך שנים קרובות עם התחבורה.

הפנים אלי ישי: מכל מקום, היום, ישראל הופכת להיות המדינה הצפופה בעולם פר נפש.

הפנים אלי ישי: פה זה מחייב אותנו באמת בבנייה אינטנסיבית.

הפנים אלי ישי: וזה תמיד הוויכוח הידוע בין משרד הפנים לבין חלק מהמועצות האזוריות, יש לי אליהן הערכה וכבוד גדול מאד לעובדה שהם שומרים ומשמרים את שטחי מדינת ישראל.

הפנים אלי ישי: אבל פה, זו הנקודה – מהרגע שדיברנו על זה הרבה עם המועצות האזוריות, כשמדינת ישראל – רובה ככולה שנמצאת על שטח קטן, יחסית, לא צריך להיכנס לאחוזים – חסרות עתודות שטח לבניה.

הפנים אלי ישי: אז הרפורמה במנהל היא טובה, הרפורמה בתכנון מתבקשת, ואני מקווה שניתן יהיה להעביר את זה בצורה טובה.

הפנים אלי ישי: שילוב של הקצאות קרקע והרחבת גבולות ערים לטובת בניה ותעשיה – זה מחויב המציאות.

הפנים אלי ישי: השינוי שיהיה – גם במשכנתאות, גם בהטבות לזוגות צעירים יביא באמת לפיתוח הנגב והגליל, כולל בסדרי העדיפויות של משרד התמ"ת כפי שעשיתי כשהייתי שר התמ"ת – עדיפות לנגב ולגליל, בתעסוקה, בחינוך, בטיפול נקודתי, בסדרי עדיפויות, במגורים – הדברים האלה יביאו לקידום משמעותי ביותר לפריפריה, לנגב והגליל.

הפנים אלי ישי: עד היום מה שנעשה, ונעשה הרבה, גם על ידי הממשלות וגם על ידי ראשי הערים  - וזה לזכותם, לדורותיהם, בנגב ובגליל, בפריפריה.

הפנים אלי ישי: הם הצליחו לעשות יש מאין ועל כך הם יבואו על הברכה, וזו הזדמנות לברך אותם.

הפנים אלי ישי: יש כאלה שהם ותיקים, והם עדיין ראשי ערים שהצליחו באמת לעשות דברים ולהשיג הישגים רבים.

הפנים אלי ישי: מכל מקום, בתמ"א 35 קבעו שבמרכז הארץ לא בונים, ובנגב ובגליל – בונים.

הפנים אלי ישי: אבל לא היה ביקוש, משום שלא היה איזשהו תמריץ שיביא לשם את האנשים.

הפנים אלי ישי: התמריץ שיביא את האנשים למקומות האלה זה באמת  תמריצים של משכנתאות ועוד.

הפנים אלי ישי: אז יגידו לי  שעדיין יש בדימונה ובעוד ערים בפריפריה עליה של מחירי הדירות.

הפנים אלי ישי: הנדל"ן עולה.

הפנים אלי ישי: זה נחמד, אני שמח לשמוע את זה, אבל מצד שני זה עולה כי המחירים גבוהים, כי יש ביקוש גדול ואין היצע.

הפנים אלי ישי: זה לא שהמחירים עולים בגלל שהמצב כל כך טוב גם בפריפריה ויש דרישה כל כך גדולה.

הפנים אלי ישי: המחירים עולים כי אין היצע, אין מספיק היצע.

הפנים אלי ישי: יש ביקוש מאד גדול ולכן  בכל מקום זה נהיה יקר.

הפנים אלי ישי: אבל אם יאפשרו במחירים אטרקטיביים בפריפריה ובנגב, עם סיוע של משכנתאות ותמריצים לבוא למקומות האלה  - והאוצר לא אוהב את זה, אני מודה שהאוצר מאד לא אוהב את זה, כאילו זה משפיע על הקבלן להעלות את המחיר, בגלל שיש הטבה במשכנתא, הטבה בתמריצים, הוא מעלה את המחיר.

הפנים אלי ישי: זה לא מדויק, כי אם אתה קובע מחיר למשתכן, ואתה קובע במכרז מי נותן את המחיר הכי נמוך, אז אתה זוכה.

הפנים אלי ישי: למשתכן, לזוגות צעירים.

הפנים אלי ישי: ופה צריך התגייסות של כל חברי הכנסת.

הפנים אלי ישי: אנחנו מובילים את המאבק הזה ואני אשמח שכולם פה יצטרפו, ובכך נביא לישועה.

הפנים אלי ישי: ברגע שהנגב והגליל יתאכלסו בזוגות צעירים – זה יחייב להגדיל את ההשקעה לחינוך שם, ויש משאבים לחינוך בפריפריה, בנגב ובגליל.

הפנים אלי ישי: הבעיה היא שאתה בונה בתי ספר ואין מספיק זוגות צעירים שבאים לשם, ואין ילדים, אז לא באים לשם.

הפנים אלי ישי: זה שילוב, זה ממש מחרוזת.

הפנים אלי ישי: צריך לעשות מאמצים אדירים ואני מקווה שאנחנו בדרך הנכונה בעניין הזה לסייע.

הפנים אלי ישי: לפתח, לקדם ולעזור.

הפנים אלי ישי: מכל מקום אני רוצה לברך אותך, אדוני היושב ראש, את הפורום, את השלטון המקומי על היום החשוב הזה.

הפנים אלי ישי: יהיה גם דיון בכנסת על הפריפריה, 60 שנה וכל המאמצים שנעשו מקום המדינה ועד היום, ואני רוצה לתת הרבה שבחים לא רק לממשלות ישראל בעבר אלא גם לשלטון המקומי שעצם ביצע את העבודה.

הפנים אלי ישי: אתה יכול לראות באופן דרמטי הבדל בין מועצה למועצה, בין עיר לעיר – במאמצים שעשו אותם ראשי ערים.

הפנים אלי ישי: גם אם שלטון מרכזי נותן ומסייע, וקובע סדרי עדיפויות,  אם ראש עיר לא יודע למנף ולפתח נכון  -אז זה לא יעזור.

הפנים אלי ישי: אני חושב שהמודעות היום בקרב הציבור היא גדולה.

הפנים אלי ישי: הוא בוחן את נבחריו על פי המעשים, על פי הישגים, לא על פי דיבורים.

הפנים אלי ישי: אני מאד שמח שבאמת נעשו דברים יפים.

הפנים אלי ישי: אני רוצה לסיים ולומר שיש עוד הרבה מה לעשות.

הפנים אלי ישי: אם נדע להיות מסונכרנים עם משרדי הממשלה יחד עם השלטון המקומי בתחומי החינוך, התעסוקה, התעשייה, המגורים – אין לי ספק שבכינוס הבא בעוד עשור נוכל לראות שינוי דרמטי.

הפנים אלי ישי: אני שוב מברך, ואשמח לשמוע לפי סדר שנקבע את הנואמים.

הפנים אלי ישי: מי שחבר בוועדת הכספים אפשר להציע רשמית – אני מקבל הודעה שבכל מה שקשור לתקציבי איזון, ולא מענקי איזון  - צריך לשנות את זה, וגם בחקיקה, במסגרת סעיפים התקציב בתוך החקיקה.

שי חרמש: זה תלוי בכם.

שי חרמש: כולנו חתמנו על זה.

הפנים אלי ישי: לא, לא, יש הבדל בין תוספת כספים לבין שינוי השם.

הפנים אלי ישי: אם יש שינוי שם – יש תוספת כסף.

הפנים אלי ישי: אני מדבר על שינוי השם.

שי חרמש: אנחנו יכולים להוביל את החוק.

הפנים אלי ישי: אני בעד.

הפנים אלי ישי: הנקודה היא גם שינוי השם.

שי חרמש: אם אתה בעד – זה כבר עבר.

הפנים אלי ישי: אמרתי ששינוי השם הוא גם חשוב.

הפנים אלי ישי: להפסיק לקרוא לזה מענקי איזון.

הפנים אלי ישי: זה תקציבי איזון.

הפנים אלי ישי: כתוב: "משנה מקום – משנה מזל".

הפנים אלי ישי: אם יש חולה – משנים לו את השם, ונהיה לו גם מזל יותר טוב.

הפנים אלי ישי: אם נשנה את השם אני מקווה שיהיה גם ברכה לכסף, כי אתה אומר "מענקים" – זה אוטומטית מדליק נורות אדומות.

הפנים אלי ישי: אי אפשר.

הפנים אלי ישי: אתה אומר "תקציבים"- נכונים, צודקים, אז ייתכן שכך יבוא המזל היותר טוב.

דוד אזולאי: תודה, אדוני.

דוד אזולאי: אני רוצה לנצל את ההזדמנות להודות למרכז המידע של הכנסת שהציג עבודה נפלאה ואני מציע לכם להיות הנחשונים הראשונים בעיניין הזה וכבר את הדוח הבא כשתוציאו – תכתבו שם: ניתוח השלכות הקיצוץ בתקציבי האיזון.

דוד אזולאי: אדוני השר דיבר על חבילת תמריצים.

דוד אזולאי: אני חייב להזכיר שפעם עירות הפיתוח קלטו עובדים נדרשים - -

הפנים אלי ישי: עבודות יזומות.

קריאות: לא.  להפך.

דוד אזולאי: לא, לא.

דוד אזולאי: להפך.

דוד אזולאי: כמי שעסק אז בהוראה, באתי אז לעכו מהעיר, ןקיבלנו חבילה של הטבות – אם זה קידום בוותק, אם זה קרנות השתלמות, אם זה מענק ברכישת דירה, חבילה אטרקטיבית מאד שמשכה זוגות צעירים לבוא לעיירות הפיתוח.

דוד אזולאי: אני חושב שהמודל הזה נשמע אולי ישן אבל הוא בהחלט יכול להיות אקטואלי גם היום.

דוד אזולאי: אני יכול להביא דוגמה מהעיר שלי, שהרבה אנשים טובים, כמו ראש העיר לשעבר, שגם הוא בא באותה מסגרת של עובדים נדרשים, ועוד אחרים, שנשארו בעיר למשך הרבה שנים וגם עשו חיל בעיר.

דוד אזולאי: לכן הנושא של חבילת הטבות או עובדים נדרשים – הוא רצוי, וצריך למצוא את הדרך שהממשלה תקבל החלטה בעניין הזה כי לדעתי זה הפתרון היחיד שיכול למשוך זוגות צעירים לפריפריה.

דוד אזולאי: אם אין משהו שיכול לפתות אותם ולמשוך אותם - -

הפנים אלי ישי: אתה מסכים אתי שיש הבדל בין עכו לפני 30 שנה ועכו של היום.

הפנים אלי ישי: לכן גם התמריצים צריכים להיות שונים.

הפנים אלי ישי: אני אומר – היום, מחירים אטרקטיביים לדירות, חינוך יותר זול וברמה, צריכים לתת עידוד לאותם אנשי הוראה שיבואו לשם, וכמובן – בריאות, תעסוקה, תעשיה.

הפנים אלי ישי: זוגות צעירים שבאים לשם היום,  אם יהיה היצע ומחירים אטרקטיביים זה לא מה שהיה פעם.

הפנים אלי ישי: הרבה יותר קל לאכלס.

הפנים אלי ישי: לכן זה ילך לפי היצע וביקוש, אבל אני מסכים אתך שצריך לעשות חבילה, שונה, יותר מתאימה להיום, של תמריצים, על מנת ליישב את הנגב ואת הגליל.

הפנים אלי ישי: יש פוטנציאל גדול מאד, יש רצון של זוגות צעירים להגיע לשם.

הפנים אלי ישי: הממשלה צריכה לתת את הדחיפה שלה לעניין.

דוד אזולאי: תודה.

דוד אזולאי: אני מציע שנלך לפי רשימת הדוברים

יעקב אדרי: בוקר טוב לכולם, מכובדי, שר הפנים, יושב ראש הוועדה, ראשי ערים וחברי כנסת.

יעקב אדרי: היום מתקיים יום של ציון 60 שנה לעיירות הפיתוח.

יעקב אדרי: זה טוב ונכון, אבל בד בבד, כשאנחנו רואים פה את המצב של מענקי האיזון, אז אני לא יודע אם יש מספיק סיבות לחגוג את העניין הזה.

יעקב אדרי: המפעל הציוני החשוב הזה שהתקיים במשך 60 שנה הוא מפעל אדיר, אינטרס ממעלה ראשונה של מדינת ישראל.

יעקב אדרי: יחד עם זאת, הממשלות לאט לאט בורחות מהעניין הזה.

יעקב אדרי: זה מתבטא – אני רואה פה את הטבלאות, אני רואה את דימונה, את ירוחם, אני רואה את אופקים, אז הפער בין שנת 2000 לשנה הוא פשוט, גם בקרית שמונה וגם במצפה רמון - -הוא מדהים.

יעקב אדרי: ואני רוצה לומר עוד משהו, לא רק בגלל ששר הפנים יושב פה – אם אלי ישי לא היה בעסק, המצב היה הרבה יותר חמור, כי אני יודע את המאבקים שלו.

יעקב אדרי: הוא עושה מאבקים מול שר האוצר, מול ראש הממשלה, אבל אדוני שר הפנים, אני רוצה לומר לך: אנחנו מחזקים אותך במאבק, אבל צריך – אי אפשר כל פעם להטיל עוד מטלות על הרשויות בלי כיסוי תקציבי.

הפנים אלי ישי: אבל אתם, בכנסת, עושים את זה.

הפנים אלי ישי: אתם מחוקקים הצעות חוק – לפעמים פופוליסטיות ולפעמים גם צודקות, אבל הן מטילות עוד ועוד מטלות על השלטון המקומי.

הפנים אלי ישי: אני לא אומר את זה לך, אישית, אני מנצל את ההזדמנות לומר את זה לחברי הכנסת.

יעקב אדרי: אתה צודק, ואני אומר שוב שאני מצדיע לראשי הערים, איך הם מתמודדים עם כל הצרות.

יעקב אדרי: היינו פעם במקום הזה, ואני לא יודע איך הם יכולים לעמוד בקיצוצים האלה.

יעקב אדרי: הייתי גם שר הנגב והגליל ובאמת השתדלתי לסייע, כמיטב יכולתי.

יעקב אדרי: השתדלנו, באמת, לעזור.

יעקב אדרי: שוב – השר, יש לך כוח, יש לך תמיכה, יש לך גב רחב, גם מהשלטון המקומי וגם מחברי הכנסת.

יעקב אדרי: בא אלי חבר הכנסת וקנין וחתמנו מייד בלי לחשוב פעמיים.

יעקב אדרי: ניתן לך את מלוא הגיבוי, אבל אתה צריך להיות בחזית, כי אלה השליחים שלך.

יעקב אדרי: הם עושים עבודת קודש.

יעקב אדרי: עיירות הפיתוח בחלקן קורסות, בחלקן מתרוממות, אבל צריך לתת את הסיוע.

יעקב אדרי: אני רוצה לסיים.

יעקב אדרי: אני לא רוצה להיכנס לפוליטיקה אבל לפני כשנתיים יחד אתך, השר ישי, עשינו תכנית עם תקציב הממשלה לפריפריה, תקציב שאושר בממשלה, ולא אושר בכנסת, כי הממשלה התחרתה.

יעקב אדרי: שם התחייבו לעשות הרבה מאד איזונים, להוריד מהגדולות ולתת לחלשות.

יעקב אדרי: לצערי הרב זה נפל, וחבל.

זאב בילסקי: הפנמתי מספר הערות שקיבלתי ואני רוצה להדגיש את הטוב – צריך, תמיד, לברך על הטוב.

זאב בילסקי: אני באמת חושב שהגישה שלך לראשי הרשויות, זה שאתה מעל לדוכן חוזר ואומר כל הזמן לגבי האיכות  של ראשי הרשויות, לגבי האיכות של השלטון המקומי, זה מאד חשוב, אדוני השר.

זאב בילסקי: יש אותה תפיסה בציבור שכולם מושחתים.

זאב בילסקי: ברגע שאתה כשר הפנים חוזר ואומר את האמת, לא צריך ליפות שום דבר, שאיכות השלטון היום במדינת ישראל היא בראש ובראשונה ברשויות המקומיות, אתה רואה מה עושים היום אנשים, ואתה צודק שיש הבדל בין אדם לאדם ובין שתי ערים שהן אותו הדבר, אך אחת פורחת והשניה- בקשיים.

זאב בילסקי: אבל פה אי אפשר לשחרר את הממשלה.

זאב בילסקי: קודם כל – מהדרך הזו.

זאב בילסקי: ואני מציע – כל הזמן אנחנו חוזרים לאחור ואומרים מה היה בשנת 2000  - - -

קריאות: - - -

הפנים אלי ישי: אתה יודע מי שיכול לומר את זה?

הפנים אלי ישי: זה רק אלה שישבו ברצף בכמה ממשלות.

הפנים אלי ישי: הם יודעים להבחין בדברים באופן מדויק ואובייקטיבי, ואני אחד מהם.

זאב בילסקי: אבל אדוני השר.

זאב בילסקי: שנינו אנשים מאמינים ואני מאמין שלא סתם נהייתה פעם שניה שר פנים.

זאב בילסקי: כנראה שמישהו שקל וחשב וידע שאתה תביא לתיקון של המצב.

הפנים אלי ישי: השלטון המקומי שילם ומשלם על מה שהיה בתקופת פורז - -

אורית זוארץ: אבל היה שם גם שר אוצר - -

הפנים אלי ישי: אני מסכים.

הפנים אלי ישי: ראש הממשלה, שר האוצר ושר הפנים – כולם אשמים באותה מידה.

הפנים אלי ישי: אומרים שטיפש שזורק אבן לבאר – שבעה חכמים לא יכולים להוציא אותה.

הפנים אלי ישי: אתה מבין מה המשמעות של סטיגמה, של דימוי ושל קיצוץ של 50%?

הפנים אלי ישי: אתה חושב שאת זה אפשר להחזיר במכה אחת?

הפנים אלי ישי: גם ממשלת קדימה שהייתי חבר בה בקדנציה הקודמת והיא עשתה דברים יפים,  -- שבחים לראש הממשלה הקודמת, אולמרט, ולחברי הממשלה שלו, והם עשו דברים יפים מאד, עם כל הכבוד, אבל בשלטון המקומי, עם כל הכבוד, מי שהביא לשינוי זה הממשלה הזו.

הפנים אלי ישי: לכן אני אומר – אני יודע לבחון את זה לאורך כהונות הממשלה.

הפנים אלי ישי: גם הייתי באופוזיציה פעם אחת.

הפנים אלי ישי: באופן כללי – נזק כזה משמעותי לא משתנה ברגע, לא בקדנציה אחת ולא בממשלה אחת.

הפנים אלי ישי: לקצץ מקצצים באופן מיידי.

הפנים אלי ישי: להוסיף – אתה יודע בדיוק מה זה.

הפנים אלי ישי: לכן, מהתאריך השחור הזה שהיה בתקופת פורז – השינויים הם מאד מורכבים, ודווקא עכשיו מתחיל שינוי לטובה.

הפנים אלי ישי: הלוואי וזה היה נגמר כמו שאני רוצה.

הפנים אלי ישי: הלוואי ואפשר היה להחזיר את הכל, 3 מיליארד.

הפנים אלי ישי: אבל כנראה זה ייקח עוד שנה עד שנוכל להגיע לסכום הזה.

זאב בילסקי: אז מכיוון שאני לא יכול להתווכח עם השר – בתפילה נאמר שכל העוסק בצרכי ציבור באמונה הקב"ה ישלם לו - -

שי חרמש: בעולם הבא.

שי חרמש: – גומל לו בעולם הבא .

הפנים אלי ישי: גם וגם.

הפנים אלי ישי: יש המשך לזה: זכות אבותם מסייעת להם.

קריאות: - - -

זאב בילסקי: אני הבאתי לכנסת במיוחד, וזה אצלי במשרד – את ספרו של החפץ חיים – שמירת הלשון.

זאב בילסקי: ראיתי שבכנסת צריך הרבה מאד להשתמש בספר הזה.

זאב בילסקי: יש שם גם על לשון הרע וגם על אבק לשון הרע.

זאב בילסקי: הרבה פעמים אני מסביר לאנשים את ההבדל, והרבה הצעות שבאות לפה, לעולם הן באות בגלל לשון הרע.

זאב בילסקי: זה מקום שצריך לבוא לידי ביטוי ולהסביר את הנושאים.

זאב בילסקי: צר לי שאני צריך לעשות את זה, כי הממשלה לא עושה את זה.

זאב בילסקי: אני רוצה להוסיף משפט ובזה לסיים – אני אגיד לך, השר, מדוע אתה חשוב כל כך פה במערכת.

זאב בילסקי: אנחנו, ראשי הערים, עומדים מול כל שרי הממשלה.

זאב בילסקי: בהיעדר חזון – מי חלם לפני כמה שנים שיהיו חסרות דירות בדימונה?

זאב בילסקי: אבל אף אחד לא חשב בזמן ההוא לבוא ולעשות תכנון, לשים במגירה, וביום שיהיה – נעשה את זה.

זאב בילסקי: הרכבות, הכבישים.

זאב בילסקי: לכן – משרד הפנים הוא המשרד שצריך לסייע לנו בכל המקומות כדי לקדם.

זאב בילסקי: אני חוזר ומסכם לפי בקשת היושב ראש: אדוני השר, יש לך את היכולות לתקן את כל עוולות העבר ולהביא את אותם תקציבי איזון שהם לא מתנה, שאי אפשר בלעדיהם.

זאב בילסקי: אתה לא יכול.

זאב בילסקי: אתה לוקח עיר כמו אופקים.

זאב בילסקי: לפני כמה שנים היא קיבלה 40 מיליון.

זאב בילסקי: היום הוא צריך להסתפק בפחות מחצי.

זאב בילסקי: זה בלתי אפשרי, לא אנושי, לא צודק.

זאב בילסקי: אף אחד לא יכול לעשות את העבודה במצב כזה.

זאב בילסקי: אם מישהו, ולא אתה, השר, עשה את המעשה הזה, אנחנו לא יכולים עכשיו לחכות את אותו מספר שנים מאז שזה נעשה ולהגיד – לאט לאט נסדר.

זאב בילסקי: פה צריך להיות מהפך.

זאב בילסקי: כמו שכאשר היה חשש שפה יש שפעת חזירים, ראש הממשלה ושר הבריאות קיבלו החלטה על חצי מיליארד שקל כי צריך לעשות את זה.

זאב בילסקי: ואם חס וחלילה יהיה מצב ביטחוני, אני אומר לך, אדוני: אני חבר בוועדת החוץ והביטחון – תרשום לך כמה כסף יצטרכו להשקיע כי אין פה ממ"דים, אין מסכות, אין פה תשובה.

זאב בילסקי: לכן אני אומר לך: הגענו, השלטון המקומי, למצב חירום.

זאב בילסקי: אנחנו לא יכולים לחיות עם מה שנעשה לנו עד עכשיו.

זאב בילסקי: לכן, בוא ואנחנו ננסה לעזור לך.

זאב בילסקי: תוביל אותנו לכך שממשלת ישראל תחזיר את המצב שאתה חושב שבו צבי גרינגולד יכול לקיים את אופקים.

אורית זוארץ: תודה לכולם, קודם כל אני רוצה לברך על המחויבות של השר.

אורית זוארץ: אני חושבת שברוב המקרים, לפחות מהניסיון שלי בשלטון המקומי זה כל הזמן היה לעבוד מול כוחות מנוגדים, ואתה, מהיום שנכנסת לתפקיד – אתה מחויב, אתה בא לדיונים פה, של השדולה, של דיוני הוועדה, וגם במליאה, ויש כאן איזשהו שינוי שאני וגם השלטון המקומי, אני מניחה, מברך על השינוי הזה.

אורית זוארץ: אבל עדיין, עם כל הרצון הטוב יש כאן כמה סוגיות חשובות שצריך לטפל בהן, מעבר לרמת ההצהרות והמחויבות שהיא חשובה.

אורית זוארץ: מה שצורם לי בעיקר זו ההגירה השלילית מעיירות הפיתוח, ואני מתייחסת לדוח.

אורית זוארץ: גם כשאני הגעתי לארץ התגוררנו בעיירת פיתוח ואחר כך, עם השנים, עברנו מחוץ לעיירת הפיתוח.

אורית זוארץ: מה שקורה זה שאלה שעוזבים את עיירת הפיתוח זה בדרך כלל הכוחות החזקים.

אורית זוארץ: לא תמיד הרכבת או אמצעי התחבורה מקרבים את הפריפריה למרכז.

אורית זוארץ: נכון שכולנו רוצים לראות את החלקים המרוחקים יותר בתוך מדינת ישראל כחלק אינטגרלי ממה שקרוה במרכז, אבל עדיין אנחנו לא יכולים לטמון את ראשנו בחול – המצב בפריפריה הוא קשה מאד.

אורית זוארץ: אני מתעסקת בנושאים שקשורים לנשים ותעסוקה , ואנחנו מתמודדות עם המצוקות האלה ברמה היום יומית.

אורית זוארץ: יושבת פה ראש מועצת מצפה רמון.

אורית זוארץ: רבע מהאזרחים ביישוב שלה – היה שם ניוד במשך 5 שנים – רבע מהאנשים היגרו לאזורים חזקים יותר.

אורית זוארץ: עיר צריכה להתמודד עם הגירה שלילית כזו כי זה גם פוגע במערכת החינוך – מספר הילדים קטן, וזה פוגע בכל המערכת ברמת התפקוד שלה.

אורית זוארץ: לסיכום -שאלה לשר – אמש אושר התקציב.

אורית זוארץ: האם הנושא מטופל בצורה דיפרנציאלית?

אורית זוארץ: כלומר, האם בתוך תקציב משרד הפנים או בתקציבי משרדים אחרים יש התייחסות דיפרנציאלית?

אורית זוארץ: אותי לימד הגזבר במועצה שצריכה להיות שורה בתקציב שמתייחסת בצורה דיפרנציאלית לפריפריה, לעיירות הפיתוח, ואני מתייחסת לחלשות.

אורית זוארץ: אני מתנצלת שאצטרך לעזוב כי יש גם דיון בוועדת הכנסת.

הפנים אלי ישי: אני אענה לך עכשיו, כי גם אני צריך ללכת – כל תקציב הוא תקציב דיפרנציאלי כי יש חלוקה לפי קריטריונים, וסדרי עדיפויות.

הפנים אלי ישי: אבל גם זה נקבע במסגרת קריטריונים.

הפנים אלי ישי: זאת אומרת, אם פעם היה שיקול דעת לשר, והייתי במצפה רמון, ביקרתי שם, ויש לה טענות מאד אובייקטיביות, נכונות, צודקות.

הפנים אלי ישי: השיטה של לפזר מועצה אם לא עובר תקציב – זה לא יעבוד פה, כי אז זה לא דמוקרטי, וזה גם לא נכון.

הפנים אלי ישי: בעניין הזה ממש לא נכון לעשות את הדברים האלה.

הפנים אלי ישי: מכל מקום, אין הרבה שיקול דעת.

הפנים אלי ישי: ממשלות ישראל בשנים האחרונות – אני מסתכל מיום שהייתי פעם ראשונה שר בממשלה, היום לשר כמעט אין מה לעשות.

הפנים אלי ישי: הוא מוגבל לחלוטין מבחינת הנהלים והקריטריונים.

הפנים אלי ישי: אני מברך על מנהל תקין, על הנהלים והקריטריונים אבל כמעט אין שיקול דעת.

הפנים אלי ישי: יש מענקי איזון, זה מרובע, זה מסודר, כמעט אין לי שיקול דעת כמעט.

הפנים אלי ישי: אין לי שיקול דעת לקבוע שלמצפה רמון, לירוחם, לאופקים ולדימונה, לכל מיני ערים מרוחקות כמו צפת, ועוד  – יש לי מעט ברזרבה, וגם שם זה היום על קריטריונים.

הפנים אלי ישי: רזרבת שר, אני אקרא לה רזרבת רני פינצי, מנהל האגף, ראש השלטון המקומי.

הפנים אלי ישי: אין פה כמעט שיקול דעת, לצערי.

הפנים אלי ישי: אז לשאלתך – התשובה היא קשה, אבל אם תהיה פה חקיקה וזה מחויב המציאות, שיהיה יותר מקום לשיקול דעת, ובפרט למשרד הפנים, זה באמת מחויב המציאות.

הפנים אלי ישי: אבל זה כבר נעלם בעקבות דוחות כאלה ואחרים בשנים האחרונות.

הפנים אלי ישי: אנחנו ממש עם השיניים בתקציב שיפוי ורזרבה.

הפנים אלי ישי: מגדרים.

הפנים אלי ישי: גם הרזרבה ירדה ועכשיו היא עולה כתוצאה מהמלחמה שלנו.

הפנים אלי ישי: אבל לשאלתך, לצערי הרב – אני מכיר את המשרד הרבה שנים, כעוזר שר הפנים וכשר פנים.

הפנים אלי ישי: חברה', זה משרד שהשתנה ללא היכר.

הפנים אלי ישי: בשביל האנקדוטה – העוזר שלי במשרד הפנים, כשהייתי שר ב- 2000-2003 היה לו יותר כוח ממה שיש לי היום כשר פנים.

הפנים אלי ישי: מאד מצער, אבל זה גם חלק מהשינויים, בחקיקה ובתקנות, שעשה אותו שר פנים, לצערי הרב.

הפנים אלי ישי: לתקן כזה דבר, כל דרישה כזו שלי היא כאילו שאני מושחת, אני רוצה כסף לחלוקה בלי קריטריונים.

הפנים אלי ישי: זה נשמע גרוע.

הפנים אלי ישי: לכן אני מאתגר בעניין הזה את חברי הכנסת.

הפנים אלי ישי: אני אתן לכם גיבוי מלא לשינויים מקצועיים, על פי חוות דעת משפטיות  – כמובן שתהיה שקיפות מלאה, ללא כל פתח לשחיתויות, שקיפות מלאה וסמכות לשר לקבל החלטה באמת לגבי יישובים – ואפילו נקבע אותם – ששם יהיה לו יותר שיקול דעת.

אורית זוארץ: זה קיים במשרד הרווחה כתקציב משבר.

אורית זוארץ: רשות שהיא במשבר- אפשר לטפל בה.

מאיר כהן: אני ראש עירית דימונה.

מאיר כהן: שלום לכולם.

מאיר כהן: שאלו אותי בבוקר אם עושים לנו טובה שעושים יום כזה.

מאיר כהן: אמרתי שזה לא שעושים לנו טובה, אבל אני מאמין שעוד ישיבה ועוד דיון, בסוף הדברים קורים.

מאיר כהן: אני לא מקל ראש ביום כזה ואני מודה לכל המארגנים.

מאיר כהן: אדוני השר, אני שומע אותך ואת חברי הכנסת ואני אומר שלנו אין מה לדבר כי אתם הנציגים הטובים ביותר שלנו.

מאיר כהן: מה יש לי להוסיף על הדברים שנאמרים מהלב?

מאיר כהן: ובכל זאת, המצב הוא כלאחר ייאוש.

מאיר כהן: בכל זאת, בחודש הבא, חלק גדול מהרשויות, היהודיות והערביות,  לא תוכלנה לשלם שכר.

מאיר כהן: כשמסתכלים על תקציבי האיזון – אנחנו רואים מה הסיבה.

מאיר כהן: אני גם רוצה קצת לשים בסימן שאלה את הנתונים האלה של הלמ"ס, כי משהו מאד לא ברור לי: אנחנו מקבלים כל שנה, אדוני השר, נתונים של תושבי הערים שלנו ממשרד הפנים,.

מאיר כהן: לי לא ברור איך בדימונה, ירוחם וערד נתונים כמו – התושבים בעירך ב-2010 הם 39,200 ובנתוני הל"ס זה 39,700.

מאיר כהן: מישהו צריך לבדוק את זה.

מאיר כהן: אם אנחנו גם מקבלים תקציבים לפי 39,700 זה עוד יותר גרוע.

מאיר כהן: צריך לבדוק את הדואליות הזו.

מאיר כהן: זה דבר שלא מובן לנו.

מאיר כהן: יש פער גדול מאד בין הנתונים של משרד הפנים לבין נתוני הלמ"ס, וצריך לבדוק את זה.

מאיר כהן: ולעניין  -יש איזושהי תחושה שמוותרים על הנגב והגליל.

מאיר כהן: שר כזה או אחר יכול לזעוק אבל אם זה לא כל הממשלה- לא יעזור שום דבר.

מאיר כהן: אנשים לא מבינים שאנחנו נמצאים באיזשהו רגע שהוא קריטי.

מאיר כהן: אני רוצה שתבינו, ותבין, אדוני השר: אתה אחראי על החברה האזרחית במדינת ישראל.

מאיר כהן: מבחינתי אתה יותר חשוב מאשר ראש הממשלה ושר הביטחון, כי מה שייעצב את המדינה הזו זה החברה האזרחית שלה, לא עוד מטוס או שניים.

מאיר כהן: ובחברה האזרחית אנחנו כושלים – מערכות החינוך מקוצצות, מערכות הבריאות מקוצצות, תקציבי האיזון מקוצצים.

מאיר כהן: אתה התחלת בתכנית מסוימת לגבי התפתחות בפריפריה.

מאיר כהן: זה לא קורה.

מאיר כהן: זה לא קורה בפועל.

מאיר כהן: משקיעים לא מגיעים לפריפריה, לא מגיעים, כי לא שווה להם להגיע.

מאיר כהן: אין שום סיבה להגיע היום לדימונה או קרית שמונה.

מאיר כהן: אין סיבה.

מאיר כהן: משקיעים הם לא ציונים.

מאיר כהן: אין ציונות אצל מרבית המשקיעים.

מאיר כהן: וזה המקום שממשלה שחפצה חיים ושחושבת שאנחנו לא בתקופה של פוסט ציונות – עדיין עושים ציונות בנגב ובגליל, תאמינו לי.

מאיר כהן: תבואו לנגב, ותבינו למה עושים ציונות.

מאיר כהן: תסתכלו על ההיבטים הדמוגרפיים ותבינו למה עושים ציונות.

מאיר כהן: יש לי עוד מה להגיד, אבל אני לא אגיד, בגלל הכאב.

מאיר כהן: אולי קצת נמאס לשמוע את הדיבורים האלה.

דוד אזולאי: ניכרים דברי אמת, דברים שכואבים, ואני מכיר את זה, אבל יחד עם זאת – אנחנו קצת צפופים בזמן.

מאיר כהן: זה ברור לי.

מאיר כהן: אני רוצה רק להגיד לך, אדוני השר – אנחנו רוצים שאתה כן תשכב על הגדר.

מאיר כהן: אתה השר של החברה האזרחית בארץ, אתה השר של ראשי הערים, ואתה יכול לעשות את זה.

מאיר כהן: יש לנו חודשיים לתקן את התקציב הזה.

מאיר כהן: אתמול הוא עבר, ויש לנו עוד חודשיים, וכל מה שאנחנו מבקשים, אדוני השר, אלה שני דברים שהם קריטיים: 1. תקציבי האיזון, והדבר השני, שלא נגענו בו - תקציבי הפיתוח, ותאמין לי – אני מודה לך לגבי מה שאמרת על ראשי ערים.

מאיר כהן: רובם הגדול נותנים את נשמתם כדי שהערים יצליחו.

מאיר כהן: אז אנא ממך, הישכב על הגדר.

מאיר כהן: אנחנו נהיה אתך.

הפנים אלי ישי: אני שם, אני שם כל הזמן.

מאיר כהן: לפני חודשיים לא הייתי אומר את זה.

מאיר כהן: היום אני יודע, אחרי שבדקנו לפני ולפנים ושכנעתי את חבריי, ראשי הערים, כי אנחנו מדברים על תקציבי איזון, אבל היו עוד הרבה דברים שידעתם לבלום, ושאם אתה באמת לא היית שם עם החברים שלך אז המצב היה יותר גרוע.

מאיר כהן: אבל אנא ממך: חודשיים,  אנחנו יכולים לשנות את המצב והחברה האזרחית בארץ תיראה אחרת, כי את העבודה אנחנו יודעים לעשות.

צבי גרינגולד: אני רוצה להיות פרקטי, אני מפה חוזר לעיר אופקים, אני צריך לעמוד מול 27,000 תושבים למרות שפה כתוב 24,500 תושבים.

צבי גרינגולד: אני צריך לעמוד ולתת להם תשובות, ואין לי.

צבי גרינגולד: אנחנו צריכים לדעת להבחין בין תקציבי איזון בכלל ובין רמת ההישענות.

צבי גרינגולד: באופקים, רמת ההישענות על תקציבי איזון היא עצומה.

צבי גרינגולד: לכן, הקיצוץ שולל את היכולת לתת את הדברים הכי אלמנטאריים.

צבי גרינגולד: אם  אני לוקח את הדברים הכי בסיסיים  לקיום עיריה - שכר ופנסיה: 33 מיליון שקל, פירעון מלוות – 8 מיליון שקל, Matching לרווחה – 5 מיליון שקל, matching לחינוך – 5 מיליון שקל.

צבי גרינגולד: שפע – שזה פינוי זבל, גינון וכו' – 11 מיליון שקל, אני מקבל 62 מיליון שקל.

צבי גרינגולד: רמת ההכנסה העצמית של עירית אופקים מארנונה ואחרות – 23 מיליון שקל.

צבי גרינגולד: בפחות מ- 40 מיליון שקל מענקים – העיריה קורסת.

צבי גרינגולד: יוצרת גירעון בשנה אחת ובשנה שלאחר מכן – קורסת.

צבי גרינגולד: בעיריה הזו יש ועדה ממונה.

צבי גרינגולד: מה הכלי הבא?

צבי גרינגולד: העניין של תקציבי איזון מאד קרוב ללבי כיוון שאם מסתכלים על המציאות הפיסקאלית של ישראל – יש אפליה ביכולת לייצר מקורות ממיסוי.

צבי גרינגולד: אנחנו, בערי הפריפריה, ערי הפיתוח, אין לנו מיסוי על נדל"ן, כי אנחנו לא יכולים לגבות היטלי פיתוח, כי משרד השיכון לוקח את כל ההיטלים.

צבי גרינגולד: אנחנו לא יכולים לגבות היטלי השבחה כי הקרקע נמכרת באפס.

זאב בילסקי: גם אם היא תימכר בכסף, אז מנהל מקרקעי ישראל לוקח את כל הכסף לעצמו כך שאל - -

צבי גרינגולד: אנחנו עם 1,500 דירות של דיור ציבורי שבתוכם 800 משפחות חד הוריות,  נטל סוציאלי אדיר על העיר הזו.

צבי גרינגולד: ומי סוחב את הנטל הזה?

צבי גרינגולד: אנשים שהמשכורת הגבוהה שלהם זה של נגד בצבא קבע.

צבי גרינגולד: הם צריכים לסחוב את הדבר הזה.

צבי גרינגולד: לכן, תקציבי האיזון הם לא שום טובה, הם פשוט שינוי או פיצוי על מדיניות פיסקאלית מעוותת, כאשר רוב מקורות ההכנסה מנדל"ן, ממפעלים וממוסדות ממשלה ומצבא נמצאות בערים הגדולות ובמועצות האזוריות.

צבי גרינגולד: לגבי תקציבי האיזון – רבותיי, אני מציע לכם להבין טוב.

צבי גרינגולד: אמר כבוד השר – וזה נכון: אנחנו קיבלנו הגדלה של מענק  האיזון בשנה האחרונה, ב-2010 אבל מצד שני חילקו את הכסף על פי נוסחת גדיש.

צבי גרינגולד: מה שקרה בפועל זה שקצת הועבר, מהתוספות, בעיקר למועצות אזוריות ויישובים דתיים וערביים.

צבי גרינגולד: עיירות הפיתוח כולן, לפחות בנגב – תקציביהן קטנו.

צבי גרינגולד: אי אפשר להשתמש בנוסחת גדיש, שנכתבה בשנת 2000  ובה נקבע שהסך התקציבי כדי לשרת את הסטנדרט שהנוסחה צריכה לתת הוא 3 מיליארד שקל.

צבי גרינגולד: במחירים ריאליים של היום זה 4 מיליארד שקל.

צבי גרינגולד: אי אפשר להגיד שנחלק כסף לפי נוסחת גדיש אבל ניתן רק 2,4 מיליארד שקל.

צבי גרינגולד: זה משאיר עיר כמו אופקים בלי יכולת קיום.

צבי גרינגולד: אלה הדברים – אני אומר שמילים יפות ואמפתיה היא דבר חשוב אבל אנחנו הולכים מפה ל – dead-end.

צבי גרינגולד: אין לנו תשובות.

חמד עמאר: אני רוצה לצרף גם את הדרוזים לעיירות הפיתוח ולדבר על הדרוזים.

חמד עמאר: אני אתחיל את הדברים שלי במשפט הסיום של היושב ראש, שאמר – יעזבו את המקומות האלה, את עיירות הפיתוח.

חמד עמאר: התושבים הדרוזים – אין להם לאן לעזוב.

חמד עמאר: אין לנו אלטרנטיבה לעזוב.

חמד עמאר: אם היתה לנו אלטרנטיבה, תאמין לי, מזמן היינו עוזבים.

חמד עמאר: אני באמת רוצה להגיד על התרומה של עיירות פיתוח בצפון.

חמד עמאר: אני אחד מהאנשים שתומך בכל הנושא של לפתח את הגליל, להוסיף עוד ועוד יישובים.

חמד עמאר: ניקח את כרמיאל ואת פיתוח אזור התעשייה שמעסיק הרבה חברה' דרוזים, ניקח את מעלות תרשיחא, יוקנעם – המקומות האלה  שמעסיקים חברה' דרוזים באזורי התעשייה שלהם.

חמד עמאר: לכן חשוב מאד להשקיע בעיירות פיתוח.

חמד עמאר: אני אתמקד בעניינים של היישובים הדרוזים – אין תעסוקה.

חמד עמאר: אם אנחנו מדברים על אבטלה של נשים אנחנו מדברים על אבטלה של 81% של נשים שאינן מועסקות, ומעל 17% גברים שלא מועסקים.

חמד עמאר: אם אנחנו מדברים על תשתיות, ויש קיצוץ עכשיו במענקי פיתוח, גם במשרד הפנים - תשתיות בתוך היישוב – הן כמעט הרוסות.

חמד עמאר: אין תשתיות ביישובים.

חמד עמאר: אם נלך ונדבר על רווחה, בתקציב של 2011-2012  הסתכלתי – רשום שם אפס.

חמד עמאר: אין השקעה היום בתקציבי הרווחה ביישובים הדרוזים.

חמד עמאר: וכל מה שאני מדבר על דרוזים, אני חושבה שהוא נכון גם לעיירות הפיתוח, כי אם אני מסתכל על אופקים, מענק האיזון שלו היה ב-2001 40 מיליון שקל, כמעט 41 מיליון שקל, וב -2010  - 28 מיליון שקל.

חמד עמאר: קיצוץ של קרוב ל-13 מיליון שקל.

צבי גרינגולד: נומינאלי.

צבי גרינגולד: תוסיף הצמדה למדד.

חמד עמאר: אם היום רואים קיצוץ כזה- -

דוד אזולאי: אני אומר לחבריי, ראשי הרשויות.

דוד אזולאי: הדבר הזה לא נולד בשנה אחת.

דוד אזולאי: זה דבר שהתמשך – אני מפנה אותך לפרוטוקולים של הכנסת.

דוד אזולאי: אני מתריע על המצב הזה ותודו על האמת, גם אתם נרדמתם בשמירה.

דוד אזולאי: גם אתם.

צבי גרינגולד: מודה, אבל צריך לפתור את הבעיה.

דוד אזולאי: כולנו חייבים לעשות הכל כדי לשנות את המצב הזה ולהחזיר אותו לקדמותו.

דוד אזולאי: אין ויכוח על זה.

דוד אזולאי: אני רוצה שנזכור דבר אחד: התהליך הזה של עשר שנים, כשמונחת טבלה ואתה רואה את הירידה הדרסטית לאורך כל השנים, ושואל את עצמך: ריבונו של עולם, איפה היו ראשי הערים.

חמד עמאר: איפה הם נרדמו?

חמד עמאר: אתה צודק.

דוד אזולאי: יש לי תשובות.

דוד אזולאי: אני יכול בארבע עיניים להגיד לך.

חמד עמאר: אדוני היושב ראש, מה שטוב עכשיו – אין קואליציה ואופוזיציה, כולם מאוחדים בעניין של הצורך  לחזק את השלטון המקומי.

קריאות: - -

חמד עמאר: אם היינו רואים את הירידה הזו בתקציב ובתקציבי האיזון אבל רואים פתיחת מפעלים חדשים,  פיתוח של תעשייה, של מסחר, עליה של הכנסה עצמית, ומה שאני מדבר לגבי אופקים אני מדבר על היישובים הדרוזים – היינו אומרים – בסדר.

חמד עמאר: אבל אין את זה.

חמד עמאר: ואני הייתי שותף לראשי הרשויות הדרוזיות במאבק שלהם, ואמרתי לשר הפנים: אנחנו לא מחפשים את הדג, אנחנו מחפשים את החכה, כי ברגע שיש לי דג- אני אוכל אותו, אבל ברגע שאני מקבל את החכה אני יכול להביא עוד ועוד דגים וזה מה שחסר היום: להביא את החכה לעיירות הפיתוח, ליישובים הדרוזים ומכאן להתקדם ולצעוד קדימה.

משה אבוטבול: ראשית, אני רוצה להודות ליושב ראש הוועדה, חבר הכנסת היו"ר דוד אזולאי, שאנחנו מקיימים דיון על הנושא.

משה אבוטבול: זה דבר שמחמם את הלב שיש נכונות.

משה אבוטבול: אני בטוח שנוכל להתקדם רק קדימה.

משה אבוטבול: השר מגלה המון הבנה כלפי המאבק שלנו וזה יכול רק לעזור לנו.

משה אבוטבול: ישנם סוגי מאבקים שכאשר מנהלים אותם מהמגזר החרדי, אז לפעמים מוצאים חלק מהציבור שנמצא בצד מסוים, ופה, זה מסוג המאבקים שכולם מגבים את השר אז יש לו מנדט מאד נרחב אם הוא רוצה לפתח את הנושא ולהוביל את המאבק בעניין תקציבי האיזון והפיתוח.

משה אבוטבול: פה אני באמת מתחבר לזה שהשר יכול להוביל את זה, יהיו לו פחות חסמים.

משה אבוטבול: דבר נוסף – ידוע שכל תושב שמגיע לגור בעיר, זה בעצם עולה כסף.

משה אבוטבול: זו עלות כספית, למרות שהוא משלם את הארנונה היא לא מכסה כמעט כלום.

משה אבוטבול: אז לכן, צריכים לתת את הדעת לגבי ערים שבהן יש הגירה חיובית ביותר –שמגיעים לשם אלפים, ואני יכול לציין שתוכלו לראות בגרף למשל בעיר שלנו, בית שמש, שזה רק במגמת עליה.

משה אבוטבול: ישנן עוד 5,000 יחידות דיור שנמצאות בשלב זה או אחר של שיווק.

משה אבוטבול: לכן צריך לחשוב על הנושא הזה, לא נוכל לעמוד בלי שיתנו את הדעת על מכלול הנושאים, כמו אזורי תעשיה ותעסוקה חדשים.

משה אבוטבול: הנושא של תאגידי המים – חנקו אותנו, אבל עשינו את צו תאגידי המים, ביצענו את זה.

משה אבוטבול: היום מסתבר שאין מים בתאגידי המים.

משה אבוטבול: הדבר האחרון – אני מבקש מהיושב ראש לתת את הדעת.

משה אבוטבול: ציוו עלינו לקיים את החוק שנקרא "חוק נהרי".

משה אבוטבול: במקום קלאסי, רגיל – כמו דימונה, למשל, או קרית גת – אז ישנם 3 או 5 בתי ספר חרדים, אבל לא יעלה על הדעת שבעיר כמו שלנו, שבה חוק נהרי הוא משמעותי ביותר, כי מדובר פה בעוד 100 בתי ספר חרדים בבית שמש, שאני צריך לבצע את חוק נהרי, זו קריסה של מיליונים.

משה אבוטבול: שם לא נותנים את הדעת.

משה אבוטבול: שלחו את החוק, אמרו לנו לקיים אותו, אני מסכים אתו אידיאולוגית, אבל צריך לשלוח גם את הצ'ק כדי לקיים אותו.

משה אבוטבול: לא ייתכן שיטילו עלי כראש עיר חדשה לעשות את זה.

משה אבוטבול: מענקי האיזון, מבחינתי, אתה רואה בטבלה – זה לא בדיוק הכאב הגדול שלי, אני נמצא בצמרת של הטבלה, אני מקבל הכי הרבה.

משה אבוטבול: אבל אני לא בא לכאן בגלל עצמי.

משה אבוטבול: אני בא בגלל החברים שלי.

משה אבוטבול: אני ממלא מקום יושב ראש מרכז השלטון, ממלא מקומו של שלמה בוחבוט וזה מחייב אותי להגיע ולעזור גם לחברים שלי, ואם לא רוצים שאני אהיה באותו מצב שנמצאים כאלה שנמצאים בקריסה טוטאלית, אז הייתי רוצה שיתנו את הדעת על הבעיות שהצבתי.

דניאל בן-סימון: אני מבקש לדבר על בעיה שמלווה את ערי הפיתוח כבר 60 שנה.

דניאל בן-סימון: החטא הקדמון שמלווה את היישובים האלה מאז הקמתן – כאילו הן סרח עודף להתיישבות הקודמת.

דניאל בן-סימון: הם לא קיבלו את המקום שלהם בהיסטוריה הישראלית.

דניאל בן-סימון: ההילה שניתנה למושבים ולקיבוצים נילקחה מערי הפיתוח.

דניאל בן-סימון: אתה תושב קיבוץ, אתה חבר קיבוץ או מושב, אבל אתה תמיד עולה, בשנות ה-50 שגר באופקים או בדימונה.

דניאל בן-סימון: המפעל הענק הזה, של אנשים שבאו מהמדבריות של מרוקו, טוניסיה ועיראק – מקומו לא ניכר בהיסטוריה הציונית, בנרטיב הציוני, ואני אומר את זה בצער.

דניאל בן-סימון: 60 שנה אחרי, מעבר למצוקה האישית – עדיין הן ערי פיתוח, עדיין אבני ריחיים על צווארה של המדינה.

דוד אזולאי: החזרת את הכובע העיתונאי שלך, ואני מברך אותך.

דניאל בן-סימון: יושבים פה חברים מקרית גת, מדימונה ומקרית מלאכי – כולנו מאותה שכונה, ואלוהים אדירים – מתי הופכים דף?

דניאל בן-סימון: מתי נותנים לדור השלישי שנולד במקומות האלה, תחושה שהם שווים, שהם בני בית, שהם אזרחים לכל דבר?

דניאל בן-סימון: עדיין, תושב שדרות זה תושב מינוס.

דניאל בן-סימון: גם תושב מצפה רמון.

דניאל בן-סימון: 60 שנה אחרי צריכים למצוא דרך שהשלטון המקומי של הפריפריה – כי בעוד 5 שנים  לא יקראו לזה פריפריה, עם התקדמות התחבורה.

דניאל בן-סימון: יקראו לזה – שכונות מצוקה של ישראל.

דניאל בן-סימון: צריך למצוא דרך כדי לתת למי שגר במקומות הלאה את התחושה שהוא אזרח שווה, ולהוריד את הסטיגמה.

דניאל בן-סימון: אין לי דרך.

דניאל בן-סימון: צריך לחשוב על זה, לתת תחושה של אזרחות מלאה, למי שגר במקומות האלה, שלא ירגיש אזרח ישראלי מינוס.

דניאל בן-סימון: היום הוא מרגיש כאזרח משני.

דניאל בן-סימון: צריך לתת את התחושה הזו.

דניאל בן-סימון: אמנם ערי הפיתוח הוצאו מהנרטיב הציוני וצריך להחזיר אותם כי הם עשו למדינה יותר מכל יישוב אחר בארץ.

דניאל בן-סימון: אנשים ברחו, הקימו יישובים וקיבוצים, ואלה – כמעט באו מרצונם.

דניאל בן-סימון: עזבו משפחות, עזבו בתים ושפה, עזבו הכל, הקימו פרויקט, והתרומה הזו לא מוכרת.

דניאל בן-סימון: זה מחלחל ויוצר תחושת שוליות פסיכולוגית גם אצל הדור השני והשלישי, שמלווה את הנערים מגיל צעיר.

דניאל בן-סימון: אם יש דרך לתקן את העוול הזה – צריך לעשות אותו.

דניאל בן-סימון: מאיר, קח את המשימה הזו, אתה ראוי לה, לתת את המקומות האלה את המקום הראוי להם, בחגיגות שיימשכו שנה שלמה - -

קריאה: מי ישלם על החגיגות?

דוד אזולאי: אני חייב לומר משהו אישי.

דוד אזולאי: יש לי אחות שגרה אי שם ביישובים בצפון.

דוד אזולאי: אני כל פעם מתפלא מחדש ואומר לה: איזו מסירות נפש.

דוד אזולאי: אתם האידיאליסטים האמיתיים של מדינת ישראל.

דוד אזולאי: לצערי הרב, התמורה שהם מקבלים – כמעט אפס.

קריאה: האידיאליסטיים השקופים של מדינת ישראל.

יצחק ישועה: אני מנכ"ל מרכז המועצות האזוריות, חבר מושב.

יצחק ישועה: הייתי ראש מועצה אזורית כ-20 שנה, כך שאני בעניינים.

יצחק ישועה: אני מופתע מאד מזה שאומרים שהערים לא הגיבו.

יצחק ישועה: שביתות והשבתות ולא עזר כלום.

יצחק ישועה: הבעיה היא לא ראשי ערים ולא מרכז השלטון המקומי.

יצחק ישועה: אני חושב שהגיבו יפה מאד, יצאו לרחובות, סגרו בתי ספר.

יצחק ישועה: וחטפנו על הראש מהפוליטיקאים, אבל תוצאות לא היו.

יצחק ישועה: אז לבוא בטענות שראשי הערים לא עשו כלום וממרידים אותנו, נראה לי קצת מגוחך.

יצחק ישועה: עם כל הכבוד, הכדור בידיכם, בידי הפוליטיקאים ולא בידי ראשי הערים.

יצחק ישועה: ראשי הערים לא יכולים להשבית את מוסדות החינוך.

יצחק ישועה: הערה שני ה- אני רוצה לדבר על תמ"א 35 במשפט אחד.

יצחק ישועה: תמ"א 35,ב שנת 2005 ממשלת ישראל החליטה לחזק את הפריפריה על חשבון המרכז.

יצחק ישועה: ממשלת ישראל כיום מבטלת את ההחלטה כי היא לא הצליחה ליישם את מה שהחליטה –ב-2005, כי אף אחד לא רוצה לבוא לפריפריה אם זה לא יהיה מלווה בתחבורה, במוסדות חינוך, בתעשייה ובמקומות עבודה.

יצחק ישועה: לא עשו כלום ובאים כרגע בטענות, ומקבלים החלטה כעת שוב לחזק את הבניה במרכז הארץ.

יצחק ישועה: לידיעתכם, ב-5 השנים האחרונות יש הגירה שלילית מהצפון ומהדרום של כ-20%, למרכז הארץ.

יצחק ישועה: אז אנא, שיפסיקו לדבר על חיזוק הפריפריה, אין כוונה כזו.

יצחק ישועה: אם רוצים אמנם לחזק את הפריפריה, אנא, בטובכם – תקימו שם דברים נילווים כי בלי זה – זה לא יקרה.

יצחק ישועה: מילה אחרונה, לחבר הכנסת בן סימון.

יצחק ישועה: עם כל הכבוד, הפריפריה זה לא רק עיירות הפיתוח.

יצחק ישועה: השכנים האמיתיים שלהם זה המושבים והקיבוצים, ואנא, אל תעשו את ההפרדה הזו.

יצחק ישועה: רובם עולים חדשים ומגיעה להם את אותה תמורה  שאתה מדבר עליה, לא רק לעיירות הפיתוח.

יצחק ישועה: ואנחנו נעשה את הכל, מרכז המועצות גאים להיות שותפים לעיירות הפיתוח ונעשה את הכל להמשיך את שיתוף הפעולה אתם.

קריאה: הלוואי והיתה לנו בניה בקיבוצים.

שמעון גבסו: אני לא יודע אם נצא מפה עם צ'ק אבל מחמאות כמו שניתנו לנו -  -

קריאות: רק עם מחמאות תצאו - -

שמעון גבסו: נמצאים פה חבריי, חלק מראשי הערים.

שמעון גבסו: אנחנו נשלחים למשימות לא קלות בפריפריה.

שמעון גבסו: אפילו צביקה, מ "כוח צביקה" יודע שכששולחים חייל לקרב אי אפשר לשלוח אותו ללא תחמושת וללא ציוד, כי אתה יודע מה תהיינה התוצאות.

שמעון גבסו: אנחנו מקבלים על עצמנו משימות לא קלות.

שמעון גבסו: השינויים עם הקיצוצים גורמים לנו נזקים בלתי הפיכים.

שמעון גבסו: Matching זהה לרמת השרון ולמעלות – אני חשוב שיש פה איזה פגם בנוי.

שמעון גבסו: אם זה לא יסודר – ואני לא אומר את זה בלשון של איום, המדינה הזו היא שלי כמו של כולם פה, וכל אחד מאמין ויודע שללא אותן עיירות פיתוח, למרות שחלקן היום ערים – לא תהיה הצדקה למדינה הזו.

שמעון גבסו: אני מציע לכם לבוא ולראות מה קורה בנצרת עלית.

שמעון גבסו: אני יישוב יהודי ואני מוקף ברבע מיליון תושבים ערבים.

שמעון גבסו: יש להם זכות, כמובן, אבל יחד עם זאת אנחנו מדינה יהודית ואם אנחנו רוצים להשאיר שם אוכלוסייה – זה שטופחים להם על הגב זה יפה, אבל עם זה לא "הולכים למכולת".

שמעון גבסו: את זה אתם צריכים להבין עכשיו.

שמעון גבסו: אני כראש עיר כבר מתלבט ולא ישן שבוע כשאני יודע שבשנה הבאה אני אצטרך להעלות את הארנונה.

שמעון גבסו: זה מאד קשה לאוכלוסייה שלי.

נועה בן אריה: לא יאשרו לך.

נועה בן אריה: עד שתרצה להעלות, משרד הפנים לא יבדוק את הבקשה.

שמעון גבסו: הסיטואציה היא לא פשוטה, ואם לא נעשה את זה עכשיו, עוד 10 שנים זה יהיה מאוחר.

שמעון גבסו: נכון שזה נעשה בתקופה זוחלת של כמה שנים.

שמעון גבסו: ואולי שגינו, ראשי ערים שגו – עם הזמן, אבל יחד עם זה אני חושב שהתיקון צריך להיות מהיר.

שמעון גבסו: קראתי הבוקר את פירוט התקציב.

שמעון גבסו: אני אומר – יש דברים חשובים, חשובים מאד.

שמעון גבסו: 49 מיליארד שקל לביטחון זה חשוב מאד, וכולנו מבינים, אבל כשמדובר על עוד חצי מיליארד שקל לכל הרשויות – וחוץ מזה, הגיע הזמן שהדבר הזה יהיה בחוק, ולא צריך להגיע כל פעם לכל מיני שרים כאילו שאנחנו מתחננים כל פעם לבקש משהו שמגיע לנו.

שמעון גבסו: כי אותו בסיס שיכלו לנייד אותו לאופקים – אז שישאירו אותו בקריה, רק שאת דמי הארנונה שלו יעבירו, בדרך כזו או אחרת, לאופקים, אם זו הכוונה.

דוד אזולאי: ראש עירית מצפה רמון.

פלורה שושן: גם אני מצטרפת אל חבריי, ראשי המועצות.

פלורה שושן: המצוקות ידועות.

פלורה שושן: מה שלא הועלה כאן זה נושא חשוב נוסף שמעוכב כר למעלה מ-3 שנים והוא תוכניות ההבראה שבעצם גם מעכבות ומחריפות את המצב של עיירות הפיתוח, עם כל המורכבות.

פלורה שושן: בסך הכל העלו כאן את כל הבעיות.

פלורה שושן: אנחנו נמצאים באותה שורה.

פלורה שושן: אני מקווה שיהיו גם תוצאות.

יוחנן פלסנר: תודה, אדוני היושב ראש.

יוחנן פלסנר: אני מברך אותך ואת החברים שהגיעו.

יוחנן פלסנר: העיתוי הוא מאד חשוב, כי כמו  שאנחנו רואים במאבקים ציבוריים אחרים, וכל מי שנמצא פה שבע צלקות מכל מיני מאבקים ציבוריים כאלה ואחרים - השאלה היא לא רק מה אומרים, כולנו יודעים לנסח את החשיבות של הרשויות ואת הנתונים של הירידה בהיקף הריאלי של מענקי האיזון – ראיתי כאן בנתונים – בשליש, ב-8 השנים האחרונות.

יוחנן פלסנר: היתה עליה ב- 2007-2008, ועכשיו – שוב, ב-2009-2010 קיצצו.

יוחנן פלסנר: וברור שכוחות השוק לא יפתרו כאן את הבעיה.

יוחנן פלסנר: לא משאירים רשות חלשה.

יוחנן פלסנר: זו לא חברה חלשה שאין לה זכות קיום עסקי.

יוחנן פלסנר: כאן זה המקום של המדינה להתערב.

יוחנן פלסנר: יש קשר בין מצב הרשויות שהבעיות האלה רק הולכות ומתגברות והסיוע רק הולך ופוחת, ואני רואה את כולכם הרבה יותר מדי כאן ופחות מדי בשטח.

יוחנן פלסנר: זה אומר שאתם צריכים לבוא עם כלל שקופים.

יוחנן פלסנר: דיבר על זה גם אברהם דהרי.

יוחנן פלסנר: צריך מזמן לעגן את זה בחקיקה של מענקי איזון ולא כל פעם לפי קריטריונים לא ברורים ולא שקופים – כמה זה עולה וכמה זה יורד.

יוחנן פלסנר: צריך לקבע את זה.

יוחנן פלסנר: ועכשיו יש לנו עוגן להתחבר אליו – העוגן הוא המשבר בשוק הדיור.

יוחנן פלסנר: צוין כאן שהממשלה דיברה, כחלק מהמדיניות של תמ"א 35, שאנחנו רוצים לפזר את האוכלוסייה.

יוחנן פלסנר: יש מצוקת דיור עצומה וכאן הזמן להגדיל את ההיצע.

יוחנן פלסנר: אתם יודעים שהממשלה לגמרי יצאה מהתחומים של בניה ביוזמה ציבורית.

יוחנן פלסנר: היא לא מסירה חסמים לבניה במובן של לתת כסף לתשתיות, כדי שיאפשרו לכל אותן קרקעות שמשווקות גם להיבנות.

יוחנן פלסנר: וכאן המקום, אם אנחנו רוצים לדחוף קדימה, וכמובן- לשלב את זה בתכנית של להוציא מהמגירות, תכנית שכבר קיימת באגף תקציבים לפיתוח הפריפריה, מחברים את שלושת הדברים האלה, ואנחנו נראים במקום אחר לגמרי.

יוחנן פלסנר: למה אני אומר את הדברים?

יוחנן פלסנר: כי בחודשיים הקרובים התקציב, שאתמול אושר בכנסת בקריאה ראשונה יידון כאן בוועדות.

יוחנן פלסנר: מה שייקבע בחודשיים הקרובים  יקבע את הגורל שלכם ב-2011, ב-2012, ולא צריך להיות גאון פוליטי כדי להבין שאם זה התקציב, שאם לא תהיינה בחירות במהל 2012 זה גם התקציב שישמש ב-1 חלקי 12 גם במהלך 2013.

יוחנן פלסנר: כלומר, לא חשוב הדיבורים.

יוחנן פלסנר: ראיתי את זה בלי שנעלה יותר מדי נקודות כאובות בנושאים אחרים שהיו על סדר היום השבוע.

יוחנן פלסנר: לא חשוב מה אומרים פה, אלא על מה יש את האומץ הפוליטי להיאבק.

יוחנן פלסנר: צריך להיאבק גם כדי להגדיל את התקציבים, גם לקבע אותם, וגם – שהפתרון להגדלת ההיצעים בתחום הדיור יינתן, כך שתועדף הפריפריה וזה יהיה העוגן לפיתוח תשתיות שם.

יוחנן פלסנר: זה המבחן שלנו בחודשיים הקרובים.

יוחנן פלסנר: על זה תמדדו אותנו, על זה תיאבקו, ותרתמו את הכוח שיש לכם.

דוד אזולאי: רבותיי, על מנת שלא נצא מכאן רק עם דיבורים, אני רוצה להיות מעשי.

דוד אזולאי: היות ואני יודע שיש  מימות דעים בכל מה שקשור לשלטון המקומי – יש לכם לובי חזק מאד.

דוד אזולאי: אני לא מכיר בבית הזה קבוצת לחץ כל כך חזקה כמו השלטון המקומי.

דוד אזולאי: החודשיים הללו עד אישור התקציב, מן הראוי שראשי הרשויות יעשו פה, בבית הזה, מספר פעולות, ותפעילו את חברי הכנסת.

דוד אזולאי: הם עסוקים בכל מיני נושאים ואתם צריכים למקד אותם.

דוד אזולאי: נועה, אני פונה אליך, כי את מרכזת את הנושא.

דוד אזולאי: אני לא מציע שנתפזר על עשרות חוקים אלא נתמקד בחוקים שנרוויח מהם.

דוד אזולאי: ניקח חוק אחד או שניים, שהוא נמצא בקונצנזוס של הבית הזה,  ונוביל אותו – וזה יהיה המבחן של הממשלה.

קריאה: חוק הפריפריה.

קריאות: - -

מגלי והבה: יש פה הטעיה.

מגלי והבה: גם אתמול, כשהצגנו את התקציב.

מגלי והבה: אומרים – אופוזיציה וקואליציה, אותו הדבר.

מגלי והבה: כשבאים להצביע, אז מצביעים עם הממשלה.

מגלי והבה: סעיף אחד לא היה על הרשויות המקומיות, אז אתה מנסה עכשיו להיות נחמד אליהם?

דוד אזולאי: חבר הכנסת והבה, אני מקדם אותך בברכה שבאת לדיון, בסוף - -

מגלי והבה: הייתי בוועדת הכספים , אדוני.

דוד אזולאי: אני מאמין לך שלא הלכת לטייל.

דוד אזולאי: אני מכיר אותך כחבר כנסת פעיל, וזה בסדר.

דוד אזולאי: אנחנו בכל זאת רוצים לצאת מהדיון הזה עם משהו מעשי.

מגלי והבה: -

דוד אזולאי: אל תעמיד אותי במבחן, בסדר?

דוד אזולאי: אני, לגבי השלטון המקומי הוכחתי את עצמי לא פעם ולא פעמיים, ויעידו על כך ראשי הרשויות.

דוד אזולאי: אז אנא ממך.

דוד אזולאי: מה שאני מציע, נועה, אני מבקש ממך.

דוד אזולאי: אני חושב שזה ראוי, זה אפשרי, זה לא בשמיים.

דוד אזולאי: אל תיקחו הצעת חוק שעולה 10 מיליארד שקל, אבל קחו הצעת חוק שיכולה לתת מענה ופתרון.

דוד אזולאי: תביאו אותה.

דוד אזולאי: אני מתחייב לקחת את הצעת החוק הזו ולהחתים עליה את רוב חברי הבית ולהעמיד את הממשלה במבחן.

דוד אזולאי: להגיד – הנה, ביקשתם שנעזור, הנה, אנחנו אתכם.

דוד אזולאי: אני מאד מבקש שתעשי את זה.

דוד אזולאי: בואו ננצל את החודשיים הללו שבאמת ניתן לשנות - -

נועה בן אריה: האם זה כולל, כאופציה, גם את תקציבי האיזון?

דוד אזולאי: בהחלט.

דוד אזולאי: אני חושב שזה אחד הדברים שאם אני מסכם את כל הדיונים שנעשים בוועדה, אצלי, לפחות, לאורך כל הדרך זו הטענה המרכזית שחוזרת על עצמה.

דוד אזולאי: שם גם נמצא חלק מהפתרון הגדול של השלטון המקומי.

אבירם דהרי: כמי שהגה את החוק הזה והציע אותו אני רוצה להזכיר לכם – אני רוצה שהוא יוגש כחוק יסוד, לא כחוק רגיל,  כי מדובר לא בכסף, מדובר בחוק יסוד כבוד האדם וחירותו.

אבירם דהרי: מדובר בשוויון בין אנשים.

דוד אזולאי: חוק יסוד לא יעבור, אני אסביר לך אחר כך למה.

דוד אזולאי: אני לא יודע איך לקרוא לזה, אני יודע רק דבר אחד: ממשלות ישראל לדורותיהן הוכיחו שכאשר צריך – יש.

קריאות: - - -

אבירם דהרי: - - -

דוד אזולאי: גוש קטיף ועוד כל מיני דברים, אני יכול להוכיח.

דוד אזולאי: לא היה כסף- מצאו את הכסף.

דוד אזולאי: גם כאן אני אומר: בואו נעמיד את הממשלה במבחן והם יוכיחו שיש אפשרות לעזור לשלטון המקומי לא רק בדיבורים, אלא גם במעשים.

דוד אזולאי: תודה רבה, רבותיי, הישיבה נעולה.